Diego Armando Maradona Diego Armando Maradona el xe stà on alenadore e xugadore de bałon argentin, considerà tra i pì grandi xugadori de bałon de tuti i tenpi. Sopranominà el "Pibe de oro" el gaveva xugà in Argentina inte l'Argentinos Juniors, inte el Boca Juniors e inte i Newell's Old Boys, in Spagna inte el Barcełona e inte el Siviglia, in Italia inte el Napołi e co ła nasionałe argentina. Da xugadore, el gaveva vinto, tra l'altro, on mondiałe , on mondiałe U-20 , na Copa UEFA, do canpionati italiani, na Copa Italia e na Copa de Spagna e el se gaveva axudegà on Bałon d'Oro come el mejo xugadore del momento e on Bałon d'oro a ła cariera. Da alenatore, el gaveva guidà, tra l'altro, ła nasionałe argentina ai Mondiałi del 2010.